
AMCAN(ION)

· Rhoi sgiliau, gwybodaeth a gwerthoedd priodol i fyfyrwyr yn ymwneud â goruchwylio a chefnogi unigolion sy’n ymgymryd â lleoliadau arfer proffesiynol.

· Datblygu gwybodaeth gymhwysol fanwl am theori ac arfer adfyfyrio beirniadol a’i rôl yn y gweithle ieuenctid a chymuned a lleoli ‘goruchwyliaeth’ yng nghyd-destun ehangach polisi, dysgu yn y gweithle a rheoli adnoddau dynol. 

DEILLIANNAU DYSGU

Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i:

1. Arddangos cynllunio a rheolaeth cymhwysol ar rôl a gwerth goruchwyliaeth effeithiol yn y gweithle ieuenctid a chymuned ac arfarnu’n feirniadol rôl a swyddogaeth adfyfyrio ac arfer adfyfyriol beirniadol wrth ddefnyddio theori a sgiliau goruchwylio effeithiol. 

2. Archwilio rôl ac effaith pŵer ac arfer gwrth-ormesol yn y berthynas oruchwylio ac arfarnu’n feirniadol rolau, egwyddorion a diben goruchwyliaeth mewn cyd-destun datblygiad proffesiynol. 

3. Gwerthuso’n feirniadol i ba raddau y gall gweithle a chyd-destunau polisi gwaith ieuenctid a chymuned weithredu fel rhwystrau i oruchwyliaeth neu gymhelliant ar ei chyfer. 

4. Trefnu eu gwybodaeth a’r hyn maent wedi’i ddysgu drwy ddefnyddio amrywiaeth o adnoddau gwybodaeth, cyflwyno’u gwaith ar y lefel briodol ac adfyfyrio ar y sgiliau llythrennedd cynaliadwyedd maent wedi’u datblygu. [footnoteRef:1]  [1:  Bydd y daflen asesu’n nodi sgiliau allweddol yng nghyswllt llythrennedd cynaliadwyedd sy’n berthnasol i’r modwl er mwyn i’r myfyriwr roi sylwadau arnynt. ] 


CYNNWYS DANGOSOL

· Cymhariaeth feirniadol o’r amgylchedd dysgu, yn cynnwys gwahanol fathau o swyddogaethau goruchwylio, rhai rheolaethol ac anrheolaethol, a damcaniaethau cysylltiedig. Amlinelliad o dair swyddogaeth allweddol goruchwyliaeth: ffurfiannol, normadol ac adferol.  Archwiliad o sgiliau goruchwylio pwysig a dadansoddiad beirniadol o’u heffaith ar arfer:  
· sgiliau cyfathrebu di-eiriau
· gwrando gweithredol
· sgiliau cyfathrebu geiriol.

· Trafodaeth fanwl ar bwysigrwydd creu amgylchedd goruchwylio priodol a gweithio o fewn gwerthoedd craidd gwaith ieuenctid a chymuned ac ystyried arfer cynhwysol mewn goruchwyliaeth, cyfrinachedd a chadw cofnodion; cyfle cyfartal ac arfer gwrth-wahaniaethol. 

· Cyfleoedd dysgu trwy brofiadau gyda phwyslais ar gyfranogi, ymarfer sgiliau a rhannu profiadau. Cyfleoedd i ymgymryd â: sesiwn oruchwylio un i un, i werthuso'r sesiwn oruchwylio ac adfyfyrio’n feirniadol ar berfformiad.

STRATEGAETH DYSGU AC ADDYSGU

Bydd darlithoedd yn cyflwyno’r myfyrwyr i’r cysyniadau, yr egwyddorion a’r arferion. Bydd tiwtorialau a seminarau yn cyflwyno enghreifftiau ymarferol a ddefnyddir i gefnogi cymhwyso, trafod a gwerthuso’n feirniadol y technegau a ddysgwyd. Yn ogystal defnyddir astudiaethau achos i ddatblygu dealltwriaeth o’r technegau a’u cymhwyso. 

Dosberthir yr addysgu fel a ganlyn i gyflwyno’r modwl: 

	Math o weithgaredd
	Oriau
	Canran 

	Dysgu ar yr amserlen
	30
	10%

	Dysgu annibynnol
	255
	85%

	Dysgu drwy leoliadau
	15 
	5%

	CYFANSWM
	300 
	100%



ASESU

Elfen Asesu 1 - 30%

Gwaith cwrs: Aseiniad (3000 o eiriau)

Enghraifft: Archwiliad beirniadol o drefniadaeth a pholisïau.

Elfen Asesu 2 - 20%

Gwaith cwrs: Aseiniad (2000 o eiriau)

Enghraifft:  Dadansoddiad beirniadol o swyddogaethau goruchwyliaeth. 

Elfen Asesu 3 - 50%

Gwaith cwrs: Blog Adfyfyriol (6 chofnod 500 o eiriau’r un)

Enghraifft: Bydd gofyn i fyfyrwyr adfyfyrio’n feirniadol ar eu goruchwyliaeth ar bobl eraill o fewn cyd-destun eu lleoliad/gwaith.  

Crynodeb o’r Asesiad 
	Math o weithgaredd
	Canran 

	Arholiad Ysgrifenedig
	

	Gwaith cwrs
	100%

	Ymarferol
	

	CYFANSWM
	100%

